**Բենջամին Պաուլ Բրյուս** (անգլ.՝  **Benjamin Paul Bruce**, հոկտեմբերի 31, 1988(1988-10-31), Լոնդոն, Միացյալ Թագավորություն), բրիտանացի երաժիշտ, երգիչ։ *Asking Alexandria* ռոք խմբի առաջնորդն ու վոկալիստն է, որը նա ստեղծել է 2006 թվականին՝ Դուբայում։ Ինչպես նաև համարվում է *KBB* լեյբլի մենեջերը, որը հիմնել է *Asking Alexandria* խմբի մենեջերի հետ։

Կենսագրություն
--------------

Բենջամին Պաուլ Բրյուսը ծնվել է 1988 թվականի հոկտեմբերի 31–ին Էշֆորդում, Միացյալ Թագավորություն։ Երբ նա վեց տարեկան էր, ծնողների և քրոջ հետ մեկնել է Դուբայ, որտեղ ապրել է ավելի քան 14 տարի։ 12 տարեկանում սկսել է կիթառ նվագել՝ լսելով այնպիսի ռոք խմբեր, ինչպիսիք են՝ *Metallica, Iron Maiden, Slipknot, Guns N' Roses*։ Նրանց երգերի և լսողության շնորհիվ էլ սկսել է նվագել կիթառ։ Բենի սիրելի ալբոմներն էին՝ *Kill 'Em All, Appetite for Destruction և Slipknot* (ալբոմ)։

Երբ Բենը 17 տարեկան էր, Դուբայում հիմնեց Asking Alexandria–ի առաջին կազմը և առաջին ալբոմի թողարկելուց հետո խումբը լուծարվեց, քանի որ Բենը վերադարձավ Անգլիա։

### Asking Alexandria

Անգլիա մեկնելուց հետո նա որոշել է կրկին հավաքել նույն անունով խումբ։ Բենը, համացանցի միջոցով, ծանոթացել է Դենի Ուորսնոպի հետ։ Ավելի ուշ նրանց միացել է Ջո Լանկաստերը և Ռայան Բինիսը, բայց նրանք շուտ են հեռացել խմբից։ 2009 թվականի սեպտեմբերի 15–ին թողարկվել է «Stand Up and Scream» անունով դեբյուտային ալբոմը՝ արդեն թարմացված հավաքակազմով։ Ալբոմը խմբին բերել է մեծ ճանաչում։ Երկրորդ ալբոմը՝ «Reckless & Relentless» վերնագրով, թողարկվել է 2011 թվականի ապրիլի 5–ին, այս անգամ արդեն լրացված հարդ ռոքի և հևի մետալի տարրերով։ Երրորդ ալբոմը՝ «From Death to Destiny», թողարկվել է 2013 թվականի օգոստոսի 6–ին։ Ալբոմը իրենից ներկայացնում է մետալկորի և հարդ ռոքի խառնուրդ։ Այդպիսի զուգակցումը ծնվել է ի շնորհիվ Aerosmith, Guns N' Roses, Slipknot, Van Halen խմբերի։ 2015 թվականի հունվարի 23–ին խմբից հեռացել է վոկալիստ Դենի Ուորսնոպը, որպեսզի ամբողջությամբ կենտրոնանա իր «We Are Harlot» հարդ ռոք նախագծի վրա։ 2015 թվականի մայիսի 27–ին Բենը հայտարարել է, որ նոր վոկալիստը լինելու է Դենիս Շարֆոստովը, ով *Down & Dirty* ռուս–ուկրաինական մետալկոր խմբի վոկալիստն էր, բացի դրանից նվագում էր *Make Me Famous* խմբում։ Այդ օրը առաջին անգամ Դենիսի մասնակցությամբ թողարկվել է նաև «I Won’t Give In» վերնագրով նոր երգ։ Բենը նաև հայտարարել է, որ չորրորդ ալբոմը թողարկվելու է ամռանը, և նա կատարելագործվելու է այնպիսի ժամանակակից մետալ խմբերի ազդեցությամբ, ինչպիսիք են՝ Սլպիկնոտ–ը, Avenged Sevenfold–ը,բայց անհայտ պատճառով չի թողարկվել։ Այնուամենայնիվ, «The Black» անունով նոր ալբոմը թողարկվել է 2016 թվականի մարտի 28–ին։

### Մեներգչի կարիերա

2014 թվականի սկզբին Բենը հայտարարել է, որ պատրաստվում է 2015 թվականի թողարկել սոլո ալբոմ։ Ապրիլի 9–ին թողարկվել է Machine Florence and the Machine խմբի «Shake It Out» երգի քավըր տարբերակը։ «Artistdirect» ամսագրում, հարցազրույցի ժամանակ, Բենը ալբոմի մասին ասել է. «Այնտեղ ծանր ոչինչ չի լինելու։ Նա լինելու է դասական ռոքնռոլի և սոֆթ ռոք ոճի մեջ»։ Նա նաև նշել է, որ այդ ալբոմը կրել է Oasis–ի և Keane–ի ազդեցությունը։

### BB Clothing

2011 թվականին Բենը ստեղծել հագուստի իր անձնական «BB Clothing» բրենդը, որտեղ նա մերչ է թողարկել Asking Alexandria–ի համար։ Հետո 2013 թվականի հուլիսի 27–ին սառեցրել է ֆիրման, և նշել, որ նոր հավաքածուն դուրս է գալու մյուս տարի։

### KBB Records

2014 թվականի մարտին Asking Alexandria–ի մենեջերի Քայլ Բորմանի հետ հիմնադրել է KBB Records լեյբլը։ Լեյբլին միացել է Scare Don't Fear ռեփ մետալ խումբը։ Խումբն ինքը միացավ այդ լեյբլին, քանի որ մյուս լեյբլներ կարող էին փոխել իրենց հնչողությունը։

### American Satan

2017 թվականի հոկտեմբերի 13–ին «Ամերիկյան Սատանա» անունով ֆիլմ է թողարկել ամերկյան Sumerian Records ձայնագրման լեյբլում, որտեղ խաղացել է Բենը՝ որպես երկրորդ պլանի դերասան։

Անձնական կյանք
--------------

2013 թվականի մայիսի 24–ին Բենն ամուսնացել է Սամանտա Կասսարոյի հետ։ 2015 թվականի նոյեմբերին նրանք բաժանվել են։ Ինչպես ասել է երաժիշտը, մարդիկ փոխվում են, կյանքի ոճը ազդում է հարաբերությունների վրա, ավելացնելով, որ ամուսնալուծությունից հետո նրանք մնացել են լավ ընկերներ։

2015 թվականից հարաբերություններ է սկսել Սիարա Բյորջեստի հետ։

2016 թվականի սեպտմեբրի 10–ին ծնվել է աղջիկը՝ Ֆեյ Հոլլի Բրյուսը (անգլ.՝ Fae Holley Bruc), իսկ 2017 թվականի հոկտեմբերի 16–ին որդին՝ Ֆին Բարկեր Բրյուսը (անգլ.՝ Fynn Barker Bruce)։

Ֆիլմագրություն
--------------

### Asking Alexandria

* The Irony of Your Perfection (2007)
* Stand Up and Scream (2009)
* Reckless & Relentless (2011)
* [From Death to Destiny (2013)
* The Black (2016)
* Asking Alexandria (2017)

### Համագործակցություն

| Երգ | Տարի | Կատարող | Ռելիզ |
| --- | --- | --- | --- |
| «Discovering Oceans» (featuring Ben Bruce) | 2013 | City in the Sea | *Below the Noise* |
| «Overcast» (featuring Ben Bruce) |
| «Shake It Out» (Florence and the Machine cover) | 2014 | Бен Брюс | *Florence + The Sphinx: Sumerian Ceremonials — A Tribute to Florence + The Machine* |

Մրցանակներ և առաջադրումներ
--------------------------

| Nominated work | Year | Award | Result | Position |
| --- | --- | --- | --- | --- |
| Ben Bruce | 2011 | Altpress' Guitarist of the Year | Հաղթանակ | — |
| 2012 | Guitar World's Top 12 Hot Male Guitar Players for 2012 | Հաղթանակ | 11 |
| Kerrang! Awards Hottest Male | Հաղթանակ | — |
| 2013 | Kerrang! Awards Hottest Male | Հաղթանակ | — |
| 2014 | Kerrang! Awards Hottest Male | Առաջադրված
 | — |
| 2015 | Metalhammer Golden Gods Dimebag Darrell Shredder | ընթացքի մեջ | N/A |

Ծանոթագրություններ
------------------

1. 1 2  ČSFD (չեխերեն) — 2001.
2. ↑  «City in the Sea Below the Noise». *Allmusic.com*. AllMusic. Վերցված է 2014 թ․ հունիսի 27-ին.
3. ↑  Rosenberg, Axl (2014 թ․ մարտի 26). «Sumerian Records is Releasing a Florence + The Machine Tribute Album» (անգլերեն). Metal Sucks. Արխիվացված է օրիգինալից 2015 թ․ սեպտեմբերի 18-ին. Վերցված է 2015 թ․ սեպտեմբերի 18-ին.
4. ↑  Zaleski, Annie. «2011 Guitarist of the Year». *Altpress.com*. Altpress. Վերցված է 2014 թ․ հունիսի 27-ին.
5. ↑  Whitmore, Laura. «Guitar Girl'd: Top 12 Hot Male Guitar Players for 2012». *Guitarworld.com*. Guitar World. Վերցված է 2014 թ․ հունիսի 27-ին.
6. ↑  «The Kerrang! Awards 2012 – all the winners». *Musicweek.com*. Music Week. Վերցված է 2014 թ․ հունիսի 27-ին.
7. ↑  «The Kerrang! Awards 2013 – all the winners». *Musicweek.com*. Music Week. Վերցված է 2014 թ․ հունիսի 27-ին.
8. ↑  «Relentless Kerrang! Awards 2014 Winners List». *Kerrang.com*. Kerrang!. Վերցված է 2014 թ․ հուլիսի 3-ին.
9. ↑  «Dimebag Darrell Shredder».. Metalhammer. Արխիվացված է օրիգինալից 2015 թ․ մարտի 27-ին. Վերցված է 2015 թ․ մարտի 25-ին. `{{cite web}}`: External link in ``|website=`` (օգնություն)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Թեմատիկ կայքեր | Allmusic · ČSFD · Discogs · Internet Movie Database · MusicBrainz · Rate Your Music |
|  |
| Չափորոշչային վերահսկողություն | LCCN: no2018026734 · VIAF: 2332152025921703600001 · WorldCat VIAF: 2332152025921703600001 |

 |